58. ΑΠΟΦΑΣΙΣ ΥΠΟΥΡΓΩΝ ΣΥΓΚΟΙΝΩΝΙΩΝ ΚΑΙ ΔΗΜΟΣΙΑΣ ΤΑΞΕΩΣ Αριθ. 1814 της 14/25 Ιαν. 1971 (ΦΕΚ Β΄ 58) Περί τρόπου συγκροτήσεως Επιτροπής εξετάσεως οδηγών αυτοκινήτων κλπ. Έχοντες υπ’ όψιν: 1.Τας διατάξεις του άρθρ. 2 του υπ’ αριθ. 765/70 Ν.Δ/τος «περί εκπαιδεύσεως και εξετάσεως υποψηφίων οδηγών αυτοκινήτων» ως και τας τοιαύτας του άρθρ. 4 του υπ’ αριθ. 289/69 Ν.Δ/τος «περί των αδειών ικανότητος οδηγών αυτοκινήτων και διτρόχων-τριτρόχων οχημάτων και αδειών μηχανοτεχνιτών και ηλεκτροτεχνιτών». 2.Τας διατάξεις της υπ’ αριθ. 101380/70 κανονιστικής αποφάσεως του Υπουργείου, αποφασίζομεν: Όπως, εις περίπτωσιν καθ’ ην υπό του οικείου Νομάρχου διαπιστούται αδυναμία συγκροτήσεως της επιτροπής εξετάσεως υποψηφίων οδηγών αυτοκινήτων, εκ δύο υπαλλήλων των αρμοδίων Περιφερειακών Υπηρεσιών (Γραφεία, Τμήματα, Δ/νσις Συγκ/νιών Θεσ/νίκης και Υπηρεσία Συγκ/νιών Πρωτευούσης), η εν λόγω εξέτασις διενεργήται υπό επιτροπών αποτελουμένων εξ ενός υπαλλήλου της Υπηρεσίας ταύτης και ενός Αξιωματικού της Χωροφυλακής ή της Αστυνομίας Πόλεων κατόχου αδείας οδηγήσεως οριζομένων δι’ αποφάσεως του οικείου Νομάρχου. 